Աուշրա Մալդեյկենե

**Աուշրա Սեյբուտիտե Մալդեյկենե** (, ), լիտվացի պետական գործիչ, քաղաքագետ, տնտեսագետ, մանկավարժ և գրող։ Լիտվայի Սեյմի 2016-2019 թվականների անդամ։ Եվրոպական խորհրդարանի անդամ 2019 թվականից։

## Կենսագրություն
1976 թվականին ավարտել է Վիլնյուսի Անտանաս Վենուոլիսի անվան միջնակարգ դպրոցը (այժմ Վիտովտ Մեծի անվան միջնակարգ դպրոց)։ Ընդունվել է Վիլնյուսի Վինցաս Միցկյավիչուս-Կապսուկասի անվան պետական համալսարանի տնտեսագիտական համալսարանը, այնուհետև ուսանել է Մոսկվայի պետական համալսարանի տնտեսագիտության ֆակուլտետում՝ ավարտելով այն 1982 թվականին։ Ստացել է «տնտեսագետի, քաղաքատնտեսության դասավանդողի» որակավորում։ 1982-1984 թվականներին դասավանդել է Վիլնյուսի  պետական համալսարանում և Լիտվայի գյուղատնտեսական ակադեմիայում։ 1984-1987 թվականներին եղել է Մոսկվայի պետական համալսարանի ասպիրանտ։ Գիտությունների թեկնածուի դիսերտացիան պաշտպանել է «Սոցիալիզմի հիմնական տնտեսական օրենքը ինտենսիվ տնտեսության պայմաններում»՝ ստանալով տնտեսական գիտությունների թեկնածուի աստիճան (Լիտվայի կրթական համակարգի համաձայն հասարակագիտական փիլիսոփայության դոկտոր)։ 2007 թվականին Վիլնյուսի համալսարանի ուսումնասիրությունների կենտրոնում դարձել է կրոնագիտության մագիստրոս։

1987 թվականից դասախոսություններ է կարդացել Լիտվայի անասնաբուժական ակադեմիայում։ 1990 թվականից «Լետուվոս ռիտաս» թերթի լրագրող է։ 1993-1997 թվականներին եղել է *SEB bankas* Վիլնյուսի բանկի PR բաժնի նախագահ, 1997-2000 թվականներին եղել է *Baltic News Service* բիզնես նորությունների տեղեկատվական գործակալության գլխավոր խմբագիրը։ 1999-2003 թվականներին եղել է Վիլնյուսի միջազգային բիզնես դպրոցի դասախոս (այժմ Վիլնյուսի համալսարանի բիզնես դպրոց)։ 1999-2000 թվականներին մասնակցել է Օքսֆորդի համալսարանի Գրին Թեմպլթոն քոլեջի լրագրության դասընթացին։ Վիլնյուսի Հիսուսի միաբանության դպրոցում տնտեսագիտություն է դասավանդել 2001-2013 թվականներին, 2004-2016 թվականներին եղել է Վիլնյուսի համալսարանի մաթեմատիկայի և ինֆորմատիկայի ֆակուլտետի տնտեսաչափական վերլուծության ամբիոնի վարիչ։

Աուշրա Մալդեյկենեն տնտեսագիտության դպրոցական դասագրքերի հեղինակ է, նաև գրել է տնտեսագիտության, ֆինանսների և բիզնեսի մասին գրքեր։ Օտարերկրյա հեղինակներից լիտվերեն է թարգմանել ութ գիրք, սակայն ճանաչման է հասել իր «Ստի տնտեսություն» գրքով, որտեղ լիտվական տնտեսությունը համեմատել է խորհրդայինի հետ և առաջ է քաշել տեսակետ, որ խորհրդային տնտեսական համակարգը «կոտրվել է» ԽՍՀՄ անկումից մոտավորապես քառորդ դար առաջ, և որ Լիտվան կարող է կրկնել դա, երբ դադարեցվի Եվրամիությունից ֆինանսական ներհոսքը։ Գիրքը բեսթսելլեր է դարձել Լիտվայում։ Եղել է «Կարգուկանոն և արդարացիություն» կուսակցության անդամ, 2009 թվականին Եվրոպական խորհրդարանում փորձել է անցնել Քաղաքացիական դեմոկրատական կուսակցությանը։ 2015 և 2016 թվականներին տեղական և խորհրդարանական ընտրություններում առաջադրվել է «Լիտվական ցուցակի» կողմից։

2015 թվականին ընտրվել է Վիլնյուսի քաղաքային խորհրդում։ 2016 թվականին ընտրվել է Սեյմում Ժիրմունայի կողմից (Վիլնյուսի շրջան)։ Եղել է անկուսակցական պատգամավորների ֆրակցիայի նախագահի տեղակալ, եվրոպական գործերի կոմիտեի նախագահի տեղակալ, աուդիտի կոմիտեի անդամ, Ազատության մրցանակի կոմիտեի անդամ, սահմանական կարողությունների տեր անձանց իրավունքների կոմիտեի անդամ։ Այդ նույն թվականին հայտնվել է սկանդալի կենտրոնում՝ մեղադրելով վարչապետ Ալգիրդաս Բուտկյավիչյուսին դոկտորական աշխատանքում մասնագիտական կարողությունների բացակայության մեջ։

2018 թվականի հունիսին Աուշրա Մալդեյկենեն հայտարարել է 2019 թվականի նախագահական ընտրություններին մասնակցության մասին՝ առաջ քաշելով 95 կետով ծրագիր։ Մալդեյկենեն նաև առաջարկել է քվեարկել Ինգրիդա Շիմոնիտեին։ Սակայն 2019 թվականի փետրվարին Մալդեյկենեն հանել է իր թեկնածությունը, քանի որ չի կարողացել բավարար ժամանակ հատկացնել դեբատներին։ Իր կայքում նա սկսել է հրապարակել մյուս թեկնածուների նախընտրական ընկերությունների մասին, հայտարարել է, որ մասնակցելու է Եվրոպական խորհրդարանի ընտրություններին «Աուշրա Մալդեյկենեի գնացք» քաղաքացիական կոմիտեի կողմից։

## Անձնական կյանք
Կաթոլիկ է։ Ամուսնացած է եղել Էուգենիյուս Մալդեյկիսի հետ, որը տնտեսության նախկին նախարար է, Սեյմի անդամ, Եվրոպական խորհրդարանի և Վիլնյուսի քաղսովետի պատգամավոր։ Որդիներն են Մատասը (1980) և Միկոլասը (1987)։

Բացի իր մայրենի լիտվերենը՝ Մալդեյկենեն խոսում է անգլերեն և ռուսերեն, լավ գիտի նաև ֆրանսերեն

## Մատենագրություն
* Metodinės rekomendacijos V. Lenino veikalui „Imperializmas kaip aukščiausioji kapitalizmo stadija“ studijuoti / A. Maldeikienė, E. Maldeikis. – V., 1984. – 37 p.
* Socializmo politinės ekonomijos klausimai Marksizmo leninizmo klasikų darbuose: metodinės rekomendacijos studentams / Eugenijus Maldeikis, Aušra Maldeikienė, Nina Klebanskaja. – Vilnius, 1985. – 96 p.
* Ekonominis visuomenės gyvenimas; Visuomenė ir kultūra / Jonas Balčius, Liutauras Degėsys, Česlovas Kalenda, Aušra Maldeikienė, Eugenijus Maldeikis, Saulius Pečiulis, Vytautas Radžvilas, Stasys Venskevičius. – Vilnius, 1989. – 103 p. – ISBN 5-430-00917-2
* Išmokite skaičiuoti savo pinigus. – Vilnius: Tyto alba, 2002. – 285 p. – ISBN 9986-16-253-X
* Ekonomika: mokytojo sąsiuvinis 9-10 klasėms. – Vilnius: Tyto alba, 2003. – 99 p.: iliustr. – ISBN 9986-16-300-5
* Ekonomika: vadovėlis 9-10 klasėms. – Vilnius: Tyto alba, 2003. – 175 p.: iliustr. – ISBN 9986-16-297-1
* Ekonomika: pratybų sąsiuvinis 9-10 klasėms. – Vilnius: Tyto alba, 2003. – 61 p. – ISBN 9986-16-301-3
* Ekonomika: vadovėlis 11-12 klasėms. – Vilnius: Tyto alba, 2004. – 174 p.: iliustr. – ISBN 9986-16-353-6
* Išmokite skaičiuoti savo pinigus. – 2-asis leidimas. – Vilnius: Tyto alba, 2005. – 388 p.: iliustr. – ISBN 9986-16-459-1
* Verslas – ne vaikų žaidimas? / iliustr. Daiva Kairevičiūtė. – Vilnius: Žara, 2008. – 64 p.: iliustr. – ISBN 978-9986-34-197-0
* Ekonomikos pradmenys: vadovėlis 9-10 klasėms. – Vilnius: Tyto alba, 2010. – 183 p.: iliustr. – ISBN 978-9986-16-765-5
* Melo ekonomika: publicistika. – Vilnius: Alma littera, 2013. – 269 p. – ISBN 978-609-01-1161-1

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Լիտվայի քաղաքական գործիչներ
Կատեգորիա:Լիտվացի լրագրողներ
Կատեգորիա:Լիտվացի պետական գործիչներ
Կատեգորիա:Լիտվացի տնտեսագետներ
Կատեգորիա:Լիտվացի քաղաքագետներ
Կատեգորիա:Մոսկվայի պետական համալսարանի շրջանավարտներ
Կատեգորիա:Վիլնյուսի համալսարանի շրջանավարտներ
Կատեգորիա:Տնտեսագիտության թեկնածուներ
Կատեգորիա:Փիլիսոփայական գիտությունների դոկտորներ